**Telki község**

**Polgármestere**

**Előterjesztés**

**Tájékoztatás a hulladékszállítási közszolgáltatásra vonatkozó közbeszerzési eljárás helyzetéről**

**Az előterjesztés mellékletei**: -----

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

Telki község Önkormányzat képviselő-testülete 6/2018. (I.11.) Öh számú határozatával döntött arról, hogy a Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítására uniós nyílt közbeszerzési eljárást ír ki.

A közbeszerzési eljárás lebonyolítására az OKFON Zrt. át bízta meg.

Az OKFON Zrt. által összeállított közbeszerzési felhívás 2018. 01.25-én jelent meg az Unió Hivatalos lapjában.

A felhívásra három ajánlattevő regisztrált.

Az Ajánlattevők részéről az ajánlattételi határidő alatt két alkalommal történt kérdésfeltevés, melyre való tekintettel az ajánlattételi határidőt már két alkalommal módosítani kellett.

Jelenleg újabb kérdésfeltevés történt, melyre az Ajánlatkérőnek március 29-ig kell válaszolni. Az Ajánlatkérői kiegészítő tájékoztatás megadásától számított 14 naptári + 2 munkanap marad ajánlattételre.

Az ajánlattételi határidő lezárását követően kerülhet sor az ajánlatok kiértékelésére, szükség esetén hiánypótlás kibocsátására.

A legoptimálisabb esetben április végén kerülhet a testület elé az ajánlatok kiértékelése, és a döntési javaslat megtárgyalása.

A képviselő-testület döntésé követően újabb 11 nap móratóruim után lehet az új szolgáltatóval szerződést kötni.

Amennyiben akár az ajánlattételi határidőn belül újabb kérdésfeltevésre, vagy a kiírás módosításra kerül sor, vagy a hiánypótlás miatt tolódik a határidő az mind a szerződéses jogviszony létrejöttének határidejét módosítja.

Telki, 2018.március 22.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**/2018 ( III. .) Öh. számú**

**Tájékoztatás a hulladékszállítási közszolgáltatásra vonatkozó közbeszerzési eljárás helyzetéről**

Telki Község Önkormányzat képviselő-testülete elfogadja a hulladékszállítási közszolgáltatásra vonatkozó közbeszerzési eljárás helyzetéről szóló tájékoztatót.

Határidő: azonnal

Felelős: Polgármester